Mocedá d'Izquierda Asturiana - Uiquipedia

# Mocedá d'Izquierda Asturiana

### De Uiquipedia

Mocedá d'Izquierda Asturiana (mias>>) ye una organización política de mocedá vinculada al partíu nacionalista Izquierda Asturiana. Los sos exes ideolóxicos son la xusticia social, la soberanía d'Asturies, l'ecoloxismu y la defensa de la cultura asturiana.

## [editar] Hestoria

Ye nos últimos años (n'especial dende entamos de 2006 cuando mias>> conoz un mayor espoxigue en militancia y actividá. Nesti crecimientu ye mui significativa la fecha del 29 de xunetu de 2006, cuando se fai la I Asamblea Xeneral de la organización, configurando una Direición Nacional y marcando les llínies polítiques a seguir d'ehí p'alantre.

Dende qu'entama esi espoxigue, mias>> vien participando en delles manifestaciones y concentraciones (pola oficialidá, pola igualdá ente sexos, contra la tauromaquia, contra la invasión de Líbano por Israel,...), espublizando mensualmente un cartafueyu (Na Cai>>) onde recueye les actividaes y comunicaos más importantes o desendolcando campañes diverses. Somos una organización político federalista y puxamos por una república española con tolos pueblos xuníos.

## [editar] Resume de principales actividaes

2006

- Campaña antimilitarista (Uviéu, 9 de payares)

- Desendolcu d'actividáes reivindicatives nel 8 de setiembre, Día d'Asturies (Nava, 8 de setiembre)

- Organización d'una campaña anti-fascista (d'agostu p'alantre)

- Cellebración de la I Asamblea Xeneral (Uviéu, 29 de xunetu)

- Participación na plataforma Uviéu pola Paz y na concentración contra la invasión de Líbano (25 de xunetu)

- Firma d'un alcuerdu de collaboración ente Chobenalla Aragonesista y mias>> (20 de xunu)

- mias>> ye convocante xunto con otres organizaciones de la manifestación contra la reforma llaboral (Xixón, 20 de xunu)

- Organización d'actos n'alcordanza del 25 de mayu de 1808 (Uviéu, 25 de mayu)

- Asistencia a la concentración pol desblquéu de la llicencia comercial pa Radio Sele (Uviéu, 20 de mayu)

- Campaña antitaurina y asistencia a la concentración contra la tauromaquia, entamada por Anadel (Xixón y Uviéu, mayu"")

- Presencia na concentración contra la postura del RIDEA de negase a almitir una ponencia n'asturianu (Uviéu, 10 de mayu)

- Participación na manifestación pola oficialidá del asturianu nel Día de les Lletres (Uviéu, 8 de mayu)

- Participación na manifestación del 1 de mayu, Día del Trabayador (Xixón, 1 de mayu)

- Participación n'actos del Día de la Muyer (Uviéu, 8 de marzu)

- Participación na manifestación pola escuela pública y contra la LOE (Xixón, 6 de febreru)

2005

- Participación na manifestación por una educación pública, asturiana, llaica y de calidá (Uviéu, 14 d'avientu)

- Sofitu y participación na II Fuelga y concentración pol derechu a estudiar asturianu, entamada pola Xunta Moza (Uviéu, 23 de payares)

## [editar] Enllaces esternos

- Páxina oficial de Moceda d´Izquierda Asturiana
- Páxina oficial d'Izquierda Asturiana

Retrieved from "http://ast.wikipedia.org../../../m/o/c/Moced%C3%A1_d%27Izquierda_Asturiana_ee2c.html"

Categoría: Nacionalismu asturianu

##### Views

- Artículu
- Discusión
- Revisión actual

##### Buscar

##### Otres llingües

- Español
- Euskara